[{"text_idx": "#000000", "text": "Kuia zati bat oparitzean, gailetak eta ondoren bizkotxoa egin nituen. Gailetak primeran atera zitzaizkidan baina bizkotxoa ezin. Berriro saiatu eta zero patatero.... hurrengo egunean fruta-dendara joan eta kuia zati bat erosi eta azkenean, hirugarren saiaketan bizkotxoa atera zitzaidan."}, {"text_idx": "#000002", "text": "1. Bol batean arrautzak kaskatu eta azukrea gehitu, hagatxo irabiagailu batekin multzoa nahastu, bolumena hiru aldiz handitu arte, segituan olioa gehitu eta irabiatu, ondoren kuia gaineratu eta multzoan integratu."}, {"text_idx": "#000003", "text": "2. Ondoren irina bahetuz gehitu eta legamia, kanela, jengibrea eta gatza gaineratuz multzoa irabiatu. Ondoren intxaur puskak gehitu eta espatula batekin ondo integratu."}, {"text_idx": "#000004", "text": "3. Bizkotxo egiteko moldea gurin pittin batekin igurtzi. Bizkotxo orea moldera gehitu."}, {"text_idx": "#000005", "text": "4. Labea 180o-tan bero dugula 40-45 minutuz labekatu. Denbora pasata labana bat sartu eta ateratzean erabat garbirik badago, egina egongo da. Labea itzali eta epela dagoen toki batean bizkotxoa epeltzen utzi. Oztean desmoldatu."}]